
Ehitusloa andmine (Kullerkupu tn 8) 

1. ASJAOLUD JA MENETLUSE KÄIK

11.09.2019 ehitisregistri elektroonilisse keskkonda laekus läbivaatamiseks  ehitusloa taotlus Kullerkupu tn 8 kinnistule suvila (ehitisregistri kood 121303596) püstitamiseks, aiamaja (ehitisregistri kood 120853300) lammutamiseks ja ehitusteatised garaaži, sauna, veetoru, kanalisatsioonitoru, kogumismahuti, tuletõrjeveemahuti 10m3, piirdeaia  ja salvkaevu püstitamiseks koos ehitusprojektiga (töö nr 062019, peaprojekteerija Niina Kostina).
16.09.2019 ehitisregistri  keskkonnas on genereeritud ehitusloa eelnõu nr 1912271/25619, menetluse nr 185440 ning suunatud Arhitektuuri- ja Linnaplaneerimise Ametile, Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

16.01.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

16.01.2020 kõik kaasatud isikud kooskõlastasid ehitusloa eelnõu.

Päästeameti Ida päästekeskus kooskõlastas tingimisi märkusega: „Tuletõrjeveemahuti asukoht ei ole vastav nõuetele. Alus: majandus-ja taristuministri 17.07.2015 määrus nr 97 „Nõuded ehitusprojektile“ § 22 lg 1 p 15. Selgitus: kustutusveemahuti TULEB rajada kinnistule pääsu lähedusse, arvestades, et mahuti teeninduspüstik jääb juurdepääsutee poole. Soojuskiirguse leviku mõju leevendamiseks peab vahemaa tuletõrje veevõtukoha luugist (püstikust) ehitiseni võrduma ehitise kahekordse kõrgusega, kuid olema vähemalt 10 m. Vaadates asendiplaani, siis on näha, et veemahuti asub suvilast ettenähtud 10 m, kui saunast ei asu mahuti kindlasti 10 m kaugusel. Asendiplaanilt on näha, et mahuti jääb saunast 7,32 m kaugusele. Korrigeerida asendiplaani nii, et tuletõrjeveemahuti asuks mistahes hoonest vähemalt 10 m kaugusel. Märkusena: Hoone ei saa olla TP3 tulepüsivusklassiga, tegemist on tuleohutusklassiga TP3, viia seletuskirjas sisse vastavad parandused“.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2  kohaselt järelevalve osakonna põhiülesandeks on ehitus- ja kasutuslubade taotluste

       menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt   sisaldab ehitisi, mille ehitamisest peab teavitama, siis asendab ehitusteatist ehitusluba.

2.4.  Ehitusseadustiku § 42 lõike 3 punkti 5 kohaselt ehitusloa kõrvaltingimusena võib eelkõige sätestada ehitise  või ehitamise keerukusest tulenevad lisatingimused ehitamiseks.
3. OTSUS

3.1. Anda ehitusluba Kullerkupu tn 8 kinnistule aiamaja (ehitisregistri kood 120853300) lammutamiseks ja suvila (ehitisregistri kood 121303596), garaaži, sauna, veetoru, kanalisatsioonitoru, kogumismahuti, tuletõrjeveemahuti 10m3, piirdeaia  ja salvkaevu püstitamiseks vastavalt ehitusprojektile (töö nr 062019, peaprojekteerija Niina Kostina).
3.2.Kohustada kinnistu omanikku korrigeerida enne ehitustööde alustamisest  asendiplaani nii, et tuletõrjeveemahuti asuks mistahes hoonest vähemalt 10 m kaugusel ning    parandada kõik kõrvaltingimused, mis on käesoleva korralduse punktis 1 esitatud Päästeameti Ida päästekeskuse poolt. 
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

